UNIUNEA NAȚIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA NR.413**

***08 decembrie 2018***

*În conformitate cu dispozițiile art. 65 lit. i) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, precum și a prevederilor art. 37 din Statutul profesiei de avocat,* *adoptat prin Hotărârea Consiliului Uniunii Naționale a Barourilor din România (în continuare, UNBR) nr. 64/2011, cu modificările și completările ulterioare,*

*Având în vedere Hotărârea Consiliului UNBR nr. 399/08.12.2018 prin care a fost invalidată parțial activitatea comisiilor de soluționare a contestațiilor la barem din cadrul examenului de primire în profesie ca avocat stagiar, sesiunea august 2018 și în consecință dispune completarea hotărârii de admitere a contestațiilor la barem și Referatul Președintelui Comisiei de Examen dat în aplicarea Hotărârii Consiliului UNBR nr. 399/08.12.2018*

*În baza art. 37 din Statutul profesiei de avocat,*

***Consiliul Uniunii Naționale a Barourilor din România, în ședința din 08.12.2018***

**HOTĂRĂȘTE**

**Art. 1.** – Se validează examenul de primire în profesie ca avocat stagiar pentru persoanele cuprinse în tabelul cu candidații declarați admiși la examenul de primire în profesia de avocat ca avocat stagiar, sesiunea august 2018, după punerea în aplicare a art. 2 din Hotărârea Consiliului UNBR nr. 399/08.12.2018, pe baza comunicărilor efectuate de Președintele Comisiei de examen, în raport de Prevederile Hotărârii Consiliului UNBR nr. 399/08.12.2018.

**Art. 2 -** Dispune primirea în profesia de avocat precum și emiterea deciziilor de primire în profesie a candidaților care au fost declarați admiși la examenul de primire în profesie ca avocat stagiar, sesiunea august 2018, prin aplicarea Hotărârii nr. 399/08.12.2018 a Consiliului Uniunii Naționale a Barourilor din România, conform prevederilor art. 37 alin. 1) din Statutul profesiei de avocat, cu modificările și completările ulterioare.

**Art. 3 -** Deciziile de primire în profesie prevăzute la art. 2 se vor comunica barourilor la care candidații s-au înscris la examen, iar barourile vor proceda la comunicarea deciziilor către candidații admiși.

**Art. 4 -**  Prezenta Decizie se afișează pe pagina web a Uniunii Naționale a Barourilor din România (www.unbr.ro) și se comunică prin e-mail barourilor și l.N.P.P.A. în vederea luării în evidență a candidaților declarați admiși în calitate de avocați stagiari.

**Av. dr. Gheorghe FLOREA**

**Președintele Uniunii Naționale a Barourilor din România**